Krasnokamenskas
Krasnokamenskas (rus. Краснокаменск) – miestas Rusijos pietryčiuose, Užbaikalės krašte, netoli Kinijos sienos, 535 km į pietryčius nuo Čitos; rajono centras. 56,0 tūkst. gyventojų (2005 m.). Miestas įsikūręs Užbaikalėje, Argūnės kalvagūbrio priekalnėse. Atšaka į Čitos-Priargunsko geležinkelį. Oro uostas. Urano, molibdeno rūdų gavyba ir sodrinimas, maisto (mėsos) pramonė. Miestas itin užterštas urano ir kitų metalų atliekomis.